อเบอร์ดีนเปิดซื้อขายกองทุนผ่านมือถือ
บลจ.อเบอร์ดีน เปิดตัวระบบซื้อขายผ่านอินเตอร์เน็ตรูปแบบใหม่ e-avenue ลงทุนได้ทุกที่ ทุกเวลาผ่าน iPhone และ Blackberry และโทรศัพท์อื่นๆ พร้อมโปรโมชั่นพิเศษ ถึง 29 ต.ค.นี้
20 ต.ค. 2553

บลจ.อเบอร์ดีน เปิดตัวระบบซื้อขายผ่านอินเตอร์เน็ตรูปแบบใหม่ e-avenue ลงทุนได้ทุกที่ ทุกเวลาผ่าน iPhone และ Blackberry และโทรศัพท์อื่นๆ พร้อมโปรโมชั่นพิเศษ ถึง 29 ต.ค.นี้
นายชัยเกษม วัฒนศิริพงษ์ หัวหน้าฝ่ายจัดจำหน่ายกองทุน กล่าวว่า จากความตั้งใจของอเบอร์ดีนที่มุ่งมั่นนำเสนอสินค้าและบริการที่เป็นเลิศ รวมทั้งรูปแบบใหม่ระบบซื้อขายผ่านอินเตอร์เน็ต e-avenue ซึ่งเป็นอีกหนึ่งบริการที่เราตั้งใจพัฒนาเพื่ออำนวยความสะดวกให้แก่นักลงทุน เพื่อนักลงทุนจะไม่พลาดโอกาสในการลงทุนกับเราด้วยการลงทุนได้ทุกที่ ทุกเวลาผ่านโทรศัพท์มือถือ iPhone และ Blackberry
ระบบซื้อขายผ่านอินเตอร์เน็ต e-avenue สามารถทำรายการ ซื้อ ขาย หรือสับเปลี่ยนหน่วยลงทุน ตรวจสอบสถานะรายการ ตรวจสอบมูลค่าหน่วยลงทุน เลือกดูรายการย้อนหลัง และเปลี่ยนแปลงข้อมูลส่วนตัว ปัจจุบันท่านสามารถเลือกชำระเงินค่าซื้อหน่วยลงทุน ลงทุนได้ทั้งแบบผ่านบริการธนาคารออนไลน์ (Online Banking) ของธนาคารไทยพาณิชย์ ธนาคารกสิกรไทย ธนาคารยูโอบี และบริการหักบัญชีเงินฝากอัตโนมัติ (Direct Debit) ของธนาคารกรุงเทพ ธนาคารไทยพาณิชย์ ธนาคารกสิกรไทยและ ธนาคารกรุงศรีอยุธยา 
สำหรับโปรโมชั่นพิเศษ สำหรับการลงทุนผ่านระบบอินเตอร์เน็ต e-avenue วันนี้ – 29 ตุลาคมนี้ รับฟรี บัตรกำนัลเทสโก้ โลตัส มูลค่า 100 บาท ทุกยอดเงินลงทุนสุทธิ 50,000 บาท ยกเว้นกองทุนเปิด อเบอร์ดีน แคช ครีเอชั่น (เป็นไปตามเงื่อนไขของบริษัท)